open-index/open-wikipedia-markdown huggingface dataset:
Հայաստանա-արցախյան հարաբերություններ

**Հայաստան - Արցախ հարաբերություններ**, երկկողմ հարաբերություններ Արցախի Հանրապետության և Հայաստանի միջև։ Արցախի Հանրապետությունը շատ սերտ հարաբերություններ ունի Հայաստանի հետ։ Մինչև 2020 թվականի նոյեմբերի 9-ին կնքված կապիտուլացիոն համաձայնագիրը փաստացի հանդիսացել է որպես Հայաստանի մաս։ Երևանում գործում է Արցախի Հանրապետության ներկայացուցչությունը։

## Պատմություն
1945 թվականին Խորհրդային Հայաստանի ղեկավար Գրիգորի Արուտինովը դիմել է Ստալինին՝ տարածաշրջանը Խորհրդային Հայաստանին միացնելու խնդրանքով, որը մերժվել է։

## Տես նաև
* Արցախի արտաքին քաղաքականություն
* Հայաստանի արտաքին քաղաքականություն

## Ծանոթագրություններ

Կատեգորիա:Արցախի երկկողմ հարաբերություններ
Կատեգորիա:Հայաստանի երկկողմ հարաբերություններ
Մովսեսաշեն (այլ կիրառումներ)

**Մովսեսաշեն** անունը կարող է վերաբերել՝

* Մովսեսաշեն՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի Հանրապետության զինված ուժերի վերահսկողության ներքո),
* Մովսեսաշեն՝ գետ Հայաստանի Կոտայքի մարզում։
Ալեք Կոստանդինոս

**Ալեք Ռուբեն Կոստանդինոս** (, իսկական անունը՝ **Ալեքսանդր Գույումջյան,** ), 1970-ական թվականների ֆրանսահայ կոմպոզիտոր, երաժշտական պրոդյուսեր, երգերի հեղինակ և երգիչ, որը հայտնի է դիսկո երաժշտության մեջ իր ներդրումով։

## Կենսագրություն
Ալեք Կոստանդինոսի հայրը հայ էր, մայրը՝ հույն։ Նա գերիշխում էր դիսկո և եվրոդիսկո ժանրերում 1970-ական թվականների վերջին։ Իր կարիերան նա սկսել է որպես հրատարակիչ և պրոդյուսեր տարբեր արտիստների համար, որոնց թվում էին ֆրանսիական էստրադայի աստղեր Կլոդ Ֆրանսուան և Դալիդան։ Սերոնեի «Love in C Minor» (1976) երգի համահեղինակությունից հետո Կոստանդինոսը պայմանագիր է կնքել «Barclay Records»-ի հետ։ Նա թողարկել է իր առաջին ալբոմը՝ «Love & Kisses»-ը, 1977 թվականին, որը ներառում էր «I Found Love (Now That I Found You)» հիթը։ Կոստանդինոսը շարունակել է թողարկել մի շարք հաջող ձայնագրություններ ամերիկյան հայտնի դիսկո լեյբլի՝ «Casablanca»-ի ներքո։ Նրա «Romeo & Juliet» ալբոմը ճանաչում է ձեռք բերել պարային երաժշտության մեջ կոնցեպտուալ ներդրում կատարելու համար։ Նա նաև գրել է «Փառք Աստծո, որ ուրբաթ է»  դիսկո ֆիլմի համանուն սաունդթրեքը։

Կոստանդինոսը որպես գրող ներգրավված է եղել Դեմիս Ռուսոսի բազմաթիվ ստեղծագործությունների մշակումներում։ Նա նաև իր ներդրումն է ունեցել «Crystal Grass»-ի դեբյուտային ալբոմում, որտեղ ներկայացված էր «Crystal World» ակումբային հիթը, որը թողարկվել է Ֆրանսիայում «Philips» լեյբլով։ Գրել է նաև *Ռ. Ռուբեն* կեղծանունով։ Նա հաճախ աշխատել է բեք վոկալիստների «The Birds of Paris» խմբի հետ, որոնցից ոմանք հետագայում հայտնի դարձան ինքնուրույն։ 2011 թվականի դեկտեմբերի 11-ին «Open House Radio»-ին (Մայամի) տված իր հազվադեպ հարցազրույցներից մեկում նա հայտարարել է, որ իր դիսկո ստեղծագործությունների վրա հիմնականում ազդել են ֆիլադելֆիական սոուլը, դասական և մեղեդային իտալական երաժշտությունը։

## Սկավառակագրություն
* 1977 *Romeo & Juliet* (Casablanca)
* 1978 *Hunchback of Notre Dame* (Casablanca)
* 1978 *Trocadero Bleu Citron* (Casablanca)
* 1979 *The Synchophonic Orchestra Featuring Alirol and Jacquet* (Casablanca)
* 1979 *Winds of Change* (Casablanca)
* 1981 *Americana* (RCA)

**With Love & Kisses**

* 1977 *Love and Kisses* (Casablanca)
* 1978 *How Much, How Much I Love You* (Casablanca)
* 1979 *You Must Be Love* (Casablanca)
* 1982 *Bap Bap/Right Here in My World* (Disc'AZ)

**Այլոց հետ**

* 1977 *Judas* (as **Sphinx**) (Casablanca)
* 1977 *Golden Tears* (as **Sumeria**) (Casablanca)
* 1978 *Trocadero Bleu Citron – Original Soundtrack* (Casablanca)
* 1978 *Paris Connection* (Casablanca)
* 1979 *Winds of Change – Original Soundtrack* (Casablanca)
* 1980 *John And Arthur Simms* (Casablanca) The Birds of Paris
* 1981 *Le Group* (Disc'AZ)

## Ծանոթագրություններ

## Արտաքին հղումներ
* 

Կատեգորիա:Ապրող անձինք
Կատեգորիա:Բեմական կեղծանուններ
Կատեգորիա:Երաժշտական պրոդյուսերներ
Կատեգորիա:Հայ երգահաններ
Կատեգորիա:Պարային երաժիշտներ
Կատեգորիա:Ֆրանսահայ երգիչներ
Կատեգորիա:Ֆրանսահայ կոմպոզիտորներ
Կատեգորիա:Ֆրանսահայ պրոդյուսերներ
Կատեգորիա:Ֆրանսիացի երգիչներ
Կատեգորիա:Ֆրանսիացիներ հայկական սերմամբ
Սիրիական գորշ արջ

**Սիրիական գորշ արջ** (կամ **կովկասյան արջ**) (), գորշ արջի առանձին ենթատեսակ (), բնակվում են Մերձավոր Արևելքի և Կովկասյան լեռներում (Իրաք, Իրան, Լիբանան, Սիրիա, Թուրքիա, Հայաստան, Վրաստան, Ադրբեջան, Իսրայել, մինչև Սինայի թերակղզի)։ Համաձայն վերջին գենետիկական հետազոտությունների՝ սիրիական գորշ արջը գենետիկորեն կապված է եվրասիական գորշ արջի հետ։

Գորշ արջերից ամենափոքրի և բաց պիգմենտավորվածի հասակը հասնում է մոտավորապես 150 սանտիմետրի, մորթու գույնը բաց շագանակագույն է։ Մորթու ամենաերկար հատվածը գտնվում է ուսերի վրա, այն սուրճի և գորշ գույն ունի։ Ներկայումս վայրի բնության մեջ, հավանական տվյալներով, հաշվվում է մոտ 150 շունչ այդ ենթատեսակից, որնք վարում են բնական կենսակերպ։

Նախկին ԽՍՀՄ տարածքում սիրիական գորշ արջերը ապրում էին Թուրքմենիայում (Կոպեգդաղ), Կովկասի հարավում (Ադրբեջան (Թալիշի լեռներ), Վրաստանում (Աջարիա, հյուսիսային մասում մինչև Աբխազիա), Հայաստանում (հյուսիսային հատվածում մինչև Սևան))։ Վրաստանում գորշ արջերը պահպանվում են Կինտրիշի արգելոցում, Հայաստանում՝ Խոսրովի և Դիլիջանի արգելոցներում, իսկ Թուրքմենիայում՝ Սյունտ–Խասարդաղի արգելոցում։ Վերջին հիմնավոր հանդիպումը արջերի հետ Թուքմենիայում հիշատակվում է 1995 թվայկանին, Իսրայելի լեռներում վերջին արջը ոչնչացվել է 1917 թվականին։ Հաշվի է առնվում, որ Սիրիայում և Լիբանանում վերջին արջը ոչնչացվել է 1960–ական թվականներին, թեկուզ 2004 թվականին գիտնականների կողմից նկատվել է Անտիլիբանանյան լեռներում։

Սիրիական գորշ արջերը գրանցված են Ադրբեջանի Կարմիր գրքում, Հայաստանի Կարմիր գրքում, իսկ Վրաստանի Կարմիր գրքում գրանցված են հանրապետության ամբողջ գորշ արջերի ենթատեսակները։

Ամենահայտնի սիրիական արջը Վոյտեկն էր։ Սիրիական գորշ արջի այդ ենթատեսակը հիշատակվում է նաև Աստվածաշնչում՝ Եղիշե մարգարեի անեծքում (Թագավորների չորրորդ գիրք 2:24)։

## Գրականություն

## Ծանոթագրություններ

Կատեգորիա:Ասիայի կաթնասուններ
Կատեգորիա:Ասիայի ֆաունա
Կատեգորիա:Արջեր
Կատեգորիա:Խոցելի տեսակներ
Կատեգորիա:Կենդանիներ այբբենական կարգով
Կատեգորիա:Միջին Արևելքի կաթնասուններ
Կատեգորիա:Միջին Արևելքի ֆաունա
Մարկուս Բաբել

**Մարկուս Բաբել** (,), գերմանացի ֆուտբոլիստ, պաշտպան, հետագայում՝ մարզիչ։ Մի քանի անգամ հաղթել է Բունդեսլիգայում, եղել է Եվրոպայի չեմպիոն, 2007 թվականին ավարտել է կարիերան՝ նվաճելով ևս մեկ չեմպիոնական տիտղոս։

## Կարիերա
Իր խաղային կարիերայի ընթացքում Բաբելը խաղացել է՝ լինելով Գիյեն-Բարե համախտանիշով՝ ծանր նյարդային հիվանդությամբ, հիվանդ։

2009 թվականի դեկտեմբերի 6-ին Բաբելը հեռացվել է «Շտուտգարտ» ակումբի գլխավոր մարզչի պաշտոնից։ 2010 թվականի մայիսի 17-ին հայտարարվել է, որ Բաբելը նշանակվել է «Հերտա» ակումբի նոր մարզիչ, որը 2009/2010 մրցաշրջանի արդյունքներով Գերմանիայի ֆուտբոլի առաջնությունում իջել է ցածր դիվիզոն։

2012 թվականի հունվարին «Հերտա» ակումբը խզել է պայմանագիրը Մարկուսի հետ։ Մեկ ամիս անց՝ Հոլգեր Ստանիսլավսկու հեռացումից հետո, զբաղեցրել է «Հոֆենհայմ» ակումբի գլխավոր մարզչի տեղը։

2014 թվականի հոկտեմբերի 12-ին Բաբելը գլխավորել է շվեյցարական «Լյուցերն ՖԱ»-ն։

2018 թվականի մայիսի 19-ին Բաբելը նշանակվել է Ավստրալիայի առաջնության «Ուեստերն Սիդնեյ Ուոնդերերս» ակումբի գլխավոր մարզիչ՝ ստորագրելով եռամյա պայմանագիր։ 2020 թվականի հունվարի 20-ին «Ուենդերերս» ակումբը հեռացրել է Բաբելին։

## Ձեռքբերումներ
**Բավարիա**
* Բունդեսլիգա՝ 1997, 1999, 2000
* Ֆուտբոլի Գերմանիայի գավաթի դափնեկիր՝ 1998, 2000
* Գերմանական լիգայի գավաթի դափնեկիր՝ 1997, 1998, 1999
* ՈՒԵՖԱ Եվրոպայի Լիգայի դափնեկիր՝ 1996
* ՈՒԵՖԱ Չեմպիոնների Լիգայի եզրափակիչի մասնակից՝ 1999

**Լիվերպուլ**
* Ֆուտբոլի Անգլիայի գավաթի դափնեկիր՝ 2001
* Ֆուտբոլի Անգլիայի Սուպերգավաթի դափնեկիր՝ 2001
* Ֆուտբոլային լիգայի գավաթի դափնեկիր՝ 2001
* Ֆուտբոլային լիգայի գավաթի դափնեկիր՝ 2001
* ՈՒԵՖԱ Սուպեր գավաթի դափնեկիր՝ 2001

**Շտուտգարտ**
* Բունդեսլիգա՝ 2007

**Գերմանիայի հավաքական**
* ՈՒԵՖԱ Եվրոպայի առաջնություն՝ 1998

## Ծանոթագրություններ

## Արտաքին հղումներ
* 
* Профиль игрока на официальном сайте «Ливерпуля»
* Профиль игрока на LFCHistory.net
* Профиль игрока на Liverbird.ru

Կատեգորիա:Բավարիա Մյունխենի ֆուտբոլիստներ
Կատեգորիա:Բլաքբըրնի ֆուտբոլիստներ
Կատեգորիա:Գերմանացի ֆուտբոլային մարզիչներ
Կատեգորիա:Գերմանիայի հավաքականի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլի Եվրոպայի չեմպիոններ
Էնթոնի Քեր

**Էնթոնի Ֆ․ Քեր** (,), նորզելանդացի շախմատիստ, միջազգային վարպետ (2000)։

## Կենսագրություն
Նոր Զոլանդիայի առաջնության տասնչորսակի չեմպիոն՝ 1988-1989 (1-2 տեղերն է կիսել Փոլ Գարպետի հետ), 1990 / 91, 1992 / 93, 1993 / 94 (1-2 տեղերն է կիսել Փիթեր Մակքենզի հետ), 1994 / 95, 2001 / 02, 2002 / 03, 2003 / 04 (3-րդ տեղը մրցակցությունից դուրս խաղացած Ա․ Վոլեմի և Տ․Ռայլիի համար), 2004 / 05 (2-րդ տեղը մրցակցությունից դուրս խաղացող Ա․ Վոլեմի համար), 2009, 2010, 2011, 2015 (10 շախմատիստների խմբում), 2019 (1-2 տեղերն է կիսել Դայվ Ռասելի հետ)։ Երկրի չեմպիոնի տիտղոսների քանակով Քերը զիջում է միայն Սարապուլին, ում հաջողվել է հաղթել 20 առաջնությունում։ Նոր Զելանդիայի 1997 / 98, 1998 / 99 և 2007 առաջնությունների արծաթե մեդալակիր։ 1984/85 և 2021 թվականների Նոր Զելանդիայի առաջնությունների բրոնզե մեդալակիր։

Նոր Զելանդիայի արագ շախմատի՝ 1999, 2009, 2011, 2013 (1-2 տեղերն է կիսել Պոլ Գարպետի հետ), 2017 (1-2 տեղերն է կիսել Հանս Գաոյի հետ) և 2020 թվականի չեմպիոն։

1987, 1988 Հյուսիսային կղզու առաջնության (1-2 Պիտեր Ստյուարտի հետ), 1989 (շախմատիստների 5 հոգանոց խմբում), 1991, 1995 (Ռոբերտ Ուեյն Սմիթի հետ), 1997, 2000, 2008 թվականների չեմպիոն։

Նոր Զելանդիայի հավաքականի կազմում մասնակցել է ութ շախմատային օլիմպիադաների (1988, 1990, 1994, 2000, 2004, 2006, 2014, 2018)։ 1994, 2004 և 2006 թվականներին խաղացել է առաջին խաղատախտակի վրա), Ասիայի թիմային առաջնություններում՝ 1983 և 1995 թվականներ։

1993 և 1995 թվականներին մասնակցել է մարզային մրցաշարերի։

Մասնակցել է մի քանի Օվկիանիայի առաջնությունների։ Լավագույն արդյունք՝ բրոնզե մեդալ 2000 թվականին։

1985 և 1986 թվականներին մասնակցել է Աշխարհի պատանեկան առաջնությունների։

Նաև հայտնի է որպես ուժեղ թղթախաղ խաղացող։ Ներկայացրել է Նոր Զելանդիան բրիջի մի քանի միջազգային մրցույթներում։

## Ընտանիք
Եղբայրը՝ Չարլզ Քերը, շախմատիստ է, Նոր Զելանդիայի առաջնության մասնակից, 1989 թվականի Հյուսիսային կղզու առաջնության չեմպիոն։

## Սպորտային արդյունքներ

## Վարկանիշի փոփոխություն

## Ծանոթագրություններ

## Արտաքին հղումներ
* Партии Э։ Кера в базе Chessgames
* Личная карточка Э։ Кера на сайте 365Chess

Կատեգորիա:Նորզելանդացի շախմատիստներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի միջազգային վարպետներ
Կատեգորիա:Շախմատիստներ այբբենական կարգով
Հայերը Հյուսիսային Մակեդոնիայում

մինի|«Leb i sol» ռոք խումբը
**Հայերը [[Հյուսիսային Մակեդոնիա]]յում**  (), հայկական սփյուռքի մաս։ Երկրում հայերի թիվը հասնում է 300 մարդու։

## Պատմություն
Պատմական Մակեդոնիայի տարածքում հայերը հայտնվել են վաղ միջնադարում։ Այդ ժամանակ բազմիցս Մակեդոնիայի հայկական դինաստիայից մարդիկ դարձել են Բյուզանդական կայսրության կայսրեր, կարևոր զորավարներ և ականավոր քաղաքական գործիչներ։ Բայց թուրքերի գալով, հայերի թիվմ արագ սկսեց նվազել է։ Ինչպես ողջ Օսմանյան կայսրությունում, այնպես էլ Մակեդոնիայից սկսվել է հայերի գաղթը, որն իբր դադարեցվել է Օսմանյան կայսրությունից մակեդոնական հողերի դուրսբերմամբ։

Փախչելով 1915 թվականի Հայոց ցեղասպանության ժամանակ՝ բազմաթիվ ընտանիքներ բնակություն են հաստատել Հյուսիսային Մակեդոնիայի ներկայիս տարածքներում, որն այն ժամանակ Սերբիայի մի մասն է եղել։

Մինչև 1929 թվականը Սկոպյեի հայերի թիվը հասնում էր 438-ի, իսկ արդեն 1945 թվականին այդ թիվը հասնում էր 450-ի։
Այսօր Մակեդոնիայի հայ համայնքն ունի մոտ 110 ընտանիք կամ 300 մարդ։ Նրանցից շատերը հայերեն չեն խոսում, բայց կրոնով պատկանում են Մակեդոնիայի ուղղափառ եկեղեցուն։

## Սփյուռքի նշանավոր անդամներ
* Կարապետ Դավիթյան - մակեդոնական հայտնի «Լեբիսոլ» ռոք խմբի անդամ,
* Կոստա Բալաբանով - մակեդոնացի արվեստաբան, կինոյի և հեռուստատեսության սցենարիստ,
* Դիրան և Գարո Դավիթյան եղբայրներ - երաժիշտներ,
* Արմեն Սուրմեյան - ռոք երաժիշտ, «Բեզիմենի» խմբի անդամ,
* Ղազարոս Սուրմեյան - բալետի պարող,
* Տիգրան Կանդիկջյան - «Սկոպյե» ՖԱ ֆուտբոլիստ։

## Ծանոթագրություններ

Կատեգորիա:Հայեր ըստ երկրի
Կատեգորիա:Հայերը Եվրոպայում
Կատեգորիա:Հյուսիսային Մակեդոնիայի ազգեր
Ստրկության վերացման օր

**Ստրկության վերացման օր** ( - *հունիս և տասնինը բառերի հապավում*), հայտնի է նաև որպես **Ազատության օր**, **Ազատագրման օր**, կամ **էմանսիպացիայի օր****,**Ամերիկայի Միացյալ Նահանգներում ստրուկների  ազատագրման հիշատակման տոն է։ Ծագել է Տեխասում, այն այժմ նշվում է ամեն տարի հունիսի 19- ին Միացյալ Նահանգներում, տարբեր պաշտոնական ճանաչումներով։

Դաշնային բանակի գեներալ Գորդոն Գրեյնջերը 1865 թվականի հունիսի 19 -ին Գալվեստոնում դաշնային հրաման է արձակել, ըստ որի Տեխասի բոլոր ստրուկները հայտարարվել են ազատ։ ԱՄՆ նախագահ Աբրահամ Լինքոլնի ազատագրման հռչակագիրը Գորդոն Գրեյնջերի հրամանից գրեթե երկուսուկես տարի առաջ է պաշտոնապես արգելել ստրկությունը Տեխասում և հարավի այլ նահանգներում։ Հռչակագրի կատարումը հիմնականում կախված է եղել միության ուժերի առաջխաղացումից։ Տեխասը, ստրկատիրական նահանգներից ամենահեռավորն է եղել, ամերիկյան քաղաքացիական պատերազմի ավարտից հետո, այնտեղ եղել է միության փոքրաթիվ զորք։ Այսպիսով, մինչև Գրեյնջերի հայտարարությունը, հրամանի կատարումը դանդաղ և անհետևողական է ընթացել։ Թեև հունիսի 19-ը սովորաբար նշում է ստրկության ավարտի օր Միացյալ Նահանգներում, բայց այն օրինական է եղել և կիրառվել է միայն Միության երկու սահմանամերձ նահանգներում՝  Դելավերում ևԿենտուկիում, մինչև որ նույն տարվա դեկտեմբերին Սահմանադրության տասներեքերորդ փոփոխությունըն վավերացրել է ստրկության վերացումը ողջ երկրում։

Օրը սկսել են տոնել 1866 թվականից, առաջին անգամ Տեխասի եկեղեցական համայնքի հանդիպումների ժամանակ։ Հետագայում տարածվել է ողջ հարավում, իսկ 1920-1930-ական թվականներին հաճախ անցկացվել է որպես սննդի փառատոն։ 1960-ականներին՝ քաղաքացիական իրավունքների շարժման ժամանակ այն մթագնել էր քաղաքացիական իրավունքների պայքարով, բայց նորից հայտնվել է 1970-ականներին՝ շեշտը դնելով աֆրոամերիկացիների ազատության և արվեստի վրա։ 21-րդ դարում Ստրկության վերացման օր նշվում է ԱՄՆ խոշոր քաղաքներում։ Հունիսի 19-ը ԱՄՆ Կոնգրեսի կողմից ազգային տոն ճանաչվելու համար ակտիվիստները քարոզարշավ են իրականացրել։ Ըստ Կոնգրեսի հետազոտական ծառայության՝ Հավայան կղզիները, Հյուսիսային և Հարավային Դակոտաները  միակ նահանգներն են, որոնք չեն ճանաչում տոնը։

2021 թվականի հունիսի 17-ին ԱՄՆ նախագահ Ջո Բայդենը ստորագրել է Կոնգրեսի կողմից ներկայացված օրինագիծ՝ Ազատագրման օրը դաշնային տոն դարձնելու մասին։

## Ծանոթագրություններ

Կատեգորիա:ԱՄՆ-ի պատմություն
Կատեգորիա:ԱՄՆ-ի տոներ
Կատեգորիա:Աբոլիցիոնիզմ
Կատեգորիա:Հունիսի 19
Կատեգորիա:Ստրկություն
Օննիկ Դինքջյան

**Օննիկ Դինքջյան** (, ), ժողովրդական և ծիսական երգերի ամերիկահայ կատարող, երաժիշտ, երգահան և քնարերգակ։

Երաժիշտ Արա Դինքջյանի հայրը։

## Կենսագրություն
Օննիկ Դինքջյանը ծնվել է Փարիզում (Ֆրանսիա) 1929 թվականին։ Մեծ եղեռնը վերապրած տիգրանակերտցի (Դիարբեքիր) իր ծնողների՝ Կարապետի և Զորայի հետ Ամերիկայի Միացյալ Նահանգներ է տեղափոխվել 1946 թվականին։

Դինքջյանի երաժշտական ամենավաղ փորձը եղել է հայկական եկեղեցում, որտեղ նա եղել է գեղարվեստական մենակատար։ 1952 թվականին Միացյալ Նահանգների բանակին միանալուց հետո նա դարձել է հանրաճանաչ *Winged Victory Chorus*-ի մենակատարը, որը զվարճացնում էր զորքերին ամբողջ Եվրոպայով մեկ՝ Կորեական պատերազմի ժամանակ։ Բանակից վերադառնալուց հետո նա բացել է քիմիական մաքրման իր սրահը, Ֆրանսիայի Լիոն քաղաքում ամուսնացել է Արաքսի Մաքսյանի (Մղսյան) հետ, որի արմատները Խարբերդից են։ Նրանք ունեցել են երկու զավակ՝ Անահիտը և Արան։

### Պարգևներ
2019 թվականի դեկտեմբերին Մեծի Տանն Կիլիկիո կաթողիկոս Ն.Ս.Օ.Տ.Տ. Արամ Առաջինը հայկական ավանդական երաժշտության մեջ երկարամյա գործունեության համար Օննիկ Դինքջյանին պարգևատրել է «Մեսրոպ Մաշտոց» մեդալով։

2020 թվականին Օննիկ Դինքջյանը ստացել է Ազգային ժառանգության պարգևը (), որը Միացյալ Նահանգների արվեստների ազգային հիմնադրամը շնորհում է ժողովրդական և ավանդական արվեստի գործիչներին։ Օննիկ Դինքջյանից բացի 25000 դոլար պարգևին են արժանացել ինը այլ ամերիկացի երգիչներ, երաժիշտներ, պարողներ, ավանդական արվեստի հետևորդներ։ 

### Ելույթներ
Օննիկ Դինքջյանը ելույթներ է ունեցել Կոնգրեսի գրադարանում, Սմիթսոնյան գավառական կյանքի փառատոնում և Քենեդի կենտրոնի «Հազարամյա բեմում»։

2013 թվականի ապրիլի 9-ին Օննիկ Դինքջյանն ու նրա որդին՝ Արա Դինքջյանը, եկել են Ստամբուլ և մասնակցել Սուրբ Խաչ Դպրեվանքի հիմնադրության 60-ամյակի առթիվ կազմակերպված համերգին, որը տեղի է ունեցել Շիշլիի Քենթ սրահում։

## Սկավարակագրություն
* *Voice of Armenians* Onnik Dinkjian - with the song "Mayrs" (text by A. Issahakian and music by Badalian)
* *The Many Sides Of Onnik* 1992 a rare recording of songs in Տիգրանակերտ dialect 
* *Inner Feelings of Onnik*, album featuring Ne me quitte pas recorded by Onnik Dinkjian with John Berberian (oud)
* *All My Best*

## Ծանոթագրություններ

## Արտաքին հղումներ
* ONNIK: Portrait of a Legend

Կատեգորիա:Ամերիկահայ երաժիշտներ
Կատեգորիա:Ամերիկահայ երգիչներ
Կատեգորիա:Ամերիկահայ կոմպոզիտորներ
Կատեգորիա:Ֆրանսիայում ծնվածներ
Կատեգորիա:Ֆրանսիացիներ հայկական սերմամբ
Liar (երգ, Կամիլա Կաբելո)

**«Liar»**, ամերիկա-կուբացի երգչուհի Կամիլա Կաբելոյի երգը «Romance» ստուդիական ալբոմից։

## Պատմություն
2019 թվականի սեպտեմբերի 1-ին Կաբելոն սոցիալական ցանցերի իր էջերում ներկայացրել է թիզեր իր նոր ալբոմի մասին, որը կոչվում է «Romance»։ Առաջին պաշտոնական հայտարարությունը հայտնվել է 2019 թվականի սեպտեմբերի 5-ին։ Կաբելոն հրապարակել է շապիկի մի քանի լուսանկարներ, որոնք բացահայտվել և ներկայացվել են թանգարանային տիպի սենյակում հաջորդ օրը։ Սինգլի պաշտոնական շապիկը հրապարակվել է 2019 թվականի սեպտեմբերի 4-ին։

## Կոմպոզիցիա
«Liar» երգը համատեղում է սկա-փոփը ֆլամենկոյի և Latin trap-ի տարրերի հետ։ Երգը գրել են Ալի Տամպոսին, Էնդրյու Վոտմանը, Կամիլա Կաբելոն, Ջենի Բերգրենը, Ջոնաս Բերգրենը, Ջոնաթան Բելլիոնը, Ջորդան Կ. Ջոնսոնը, Լայոնել Ռիչին, Մալին Բերգրենը, Ստեֆան Ջոնսոնը և Ուլֆ Էկբերգը, իսկ որպես պրոդյուսեր հանդես են եկել Ջոնսոն Ուլֆ Էկբերգը, Էնդրյու Ուոթը և The Monsters and The Strangerz-ը։

## Երգացանկ

## Ձայնագրության մասնակիցներ
Ըստ Tidal-ի տվյալների и։ Լայոնել Ռիչին և շվեդական Ace of Base խմբի չորս անդամները նշված են որպես համահեղինակներ։ «Liar» երգում օգտագործվել են մեղեդիներ Լայոնել Ռիչիի 1983 թվականի «All Night Long (All Night)» հիթից և Ace of Base խմբի 1992 թվականի «All That She Wants» սինգլից, որը գրել են Ուլֆ Էկբերգը, Լին Բերգրենը, Եննի Սեսիլիա Բերգրենը և Յունաս Բերգրենը։

* Կամիլա Կաբելո — վոկալ, հեղինակ
* Stefan Johnson — հեղինակ
* Jordan K. Johnson — հեղինակ
* Լայոնել Ռիչի — հեղինակ
* Լին Բերգրեն — հեղինակ
* Եննի Սեսիլիա Բերգրեն — հեղինակ
* Յունաս Բերգրեն — հեղինակ
* Ուլֆ Էկբերգ — հեղինակ
* Jon Bellion — համապրոդյուսեր
* Andrew Watt — հեղինակ, ստեղնաշարայիններ, կիթառ
* Serban Ghenea — միքսինգ
* Paul LaMalfa — ձայնի ինժեներ
* Ali Tamposi — հեղինակ
* Jon Bellion — հեղինակ
* The Monsters & Strangerz — ստեղնաշարայիններ, հեղինակներ և պրոդյուսերներ

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
*  (Audio)
*  (տեսահոլովակ)
Ֆրանկլին Ֆիշեր

**Ֆրանկլին Ֆիշեր**  (, ), ամերիկացի տնտեսագետ։ Հարվարդի համալսարանի բակալավր (1956), մագիստրոս (1957) և փիլիսոփայության դոկտոր (1960)։ Աշխատել է Չիկագոյի համալսարանում (1959-1960) և Մասաչուսեթսի տեխնոլոգիական ինստիտուտում (1965 թվականից)։ Պարգևատրվել է Ջոն Բեյթս Քլարկի մեդալով (1973)։ Էկոնոմետրիկ ընկերության նախագահ (1979)։

## Հիմնական աշխատություններ
* «Առաջարկ և ծախքեր Միացյալ Նահանգների նավթային արդյունաբերությունում» (. Two Economic Studies, 1964)
* «Հավասարակշռության տնտեսական տեսության ոչ հավասարակշռված հիմունքներ» (, 1983)
* «Աշխատությունների հավաքածուներ» 3 հատորով (. Vols. 1-3, 1991-93):
Ֆրանկլին Ֆիշերը նաև հարյուրավոր գիտական հոդվածների և բազմաթիվ գրքերի հեղինակ կամ համահեղինակ է։

## Կենսագրություն
Ֆիշերը հաճախել է Հարվարդի համալսարան և ստացել արվեստի բակալավրի աստիճան (*summa cum laude*) 1956 թվականին, որին հաջորդել է մագիստրոսի կոչում 1957 թվականին, իսկ 1960 թվականին՝ փիլիսոփայության դոկտորի։ Նրա դոկտորական թեզը վերնագրված էր «A Priori Information and Time Series Analysis»։

Ֆիշերն ամուսնացել է Էլեն Փարադայս Ֆիշերի հետ 1958 թվականին։ Նրանք ունեցել են երեք երեխա և ութ թոռ։

Ֆիշերը 1956-1957 թվականներին եղել է Հարվարդի ուսուցիչ, Հարվարդի գիտակիցների ընկերության կրտսեր անդամ (1957-1959), Չիկագոյի համալսարանի տնտեսագիտության ասիստենտ (1959-1960), Մասաչուսեթսի տեխնոլոգիական ինստիտուտի՝ MIT,  տնտեսագիտության ասիստենտ (1960-1962), MIT-ի տնտեսագիտության դոցենտ (1962-1965) և MIT-ի տնտեսագիտության պրոֆեսոր 1965-2004 թվականներին։ 1989 թվականից սկսած եղել է Տնտեսական հետազոտությունների ազգային բյուրոյի տնօրեն։

Ֆիշերի մասնագիտացման ոլորտները տնտեսագիտության մեջ եղել են արդյունաբերության կազմակերպությունը, միկրոտնտեսագիտությունը և էկոնոմետրիան։ Նա շատ է գրել հակամենաշնորհային տնտեսագիտության ոլորտում։ Նա երկար տարիներ աշխատել է որպես փորձագետ հակամենաշնորհային, պայմանագրային վեճերի, գնահատման, վնասների և ապրանքային նշանների խախտման հետ կապված հարցերում։ Նա IBM-ի գլխավոր տնտեսական վկան էր Միացյալ Նահանգների Արդարադատության նախարարության հետ հակամենաշնորհային առճակատման ժամանակ, մի գործ, որը կառավարությունը դադարեցրեց 1982 թվականին՝ 13 տարի անց։ Նա նույն պաշտոնում զբաղվել է Միացյալ Նահանգների արդարադատության նախարարության անունից Միացյալ Նահանգներն ընդդեմ Microsoft-ի գործով։

Ֆիշերը մահացել է 2019 թվականի ապրիլի 29-ին Բելմոնտում, Մագիստրոսական նահանգում՝ Ալցհայմերի հիվանդության բարդություններից, 84 տարեկան հասակում։

## Արտաքին հղումներ
* MIT Department of Economics: Franklin Fisher 

## Ծանոթագրություններ

Կատեգորիա:20-րդ դարի ամերիկացի տնտեսագետներ
Կատեգորիա:Ամերիկացի գիտնականներ
Կատեգորիա:Ամերիկացի տնտեսագետներ
Կատեգորիա:Գիտնականներ այբբենական կարգով
Կատեգորիա:Փիլիսոփայական գիտությունների դոկտորներ
Ջենդ

**Ջենդ** (նաև՝ **Ջանդ**, **Ջենտ**), քաղաք Սիրդարյայի ստորին հոսանքում, որը նկարագրվել է 11-րդ և 12-րդ դարերի աշխարհագրագետների կողմից որպես Թուրքեստանի մուսուլմանական խոշոր քաղաքներից մեկը։ Ներկայումս գտնվում է Ղազախստանի Կզըլ-Օրդայի մարզում։

## Պատմություն
Ջենդ քաղաքը Մետաքսի ճանապարհի վրա գտնվող հիմնական քաղաքներից մեկն էր։ Այս ժամանակաշրջանում Արալյան ծովը հաճախ կոչվում է Ջենդի ծով։ Ջենդը եղել է օղուզների կենտրոնական քաղաքը և եղել է թյուրքական Սելջուկների դինաստիայի իշխանության սկզբնական կենտրոնը և դինաստիայի հիմնադրի՝ Սելջուկի հանգստարանը։

Խորեզմշահ Ալա ադ-Դին Ատսիզը 1128 թվականից հետո գրավում է քաղաքը, 1152 թվականին նա իր որդի Իլ-Արսլանին նշանակեց քաղաքի կառավարիչ, իսկ նա, իր հերթին, դառնալով խորեզմշահ, իր որդուն Թեքեշին դարձրեց Ջենդի կառավարիչ։

Ենթադրվում է, որ քաղաքը ավերվել է մոնղոլների կողմից Միջին Ասիայի գրավման ժամանակ։ Ըստ այլ աղբյուրների, մոնղոլների արշավանքների ժամանակ Ջոչի խանը քաղաքը թողել է անձեռնմխելի, քանի որ այն հանձնվել է նրան։

Չինգիզ խանի կայսրությունը ուլուսների բաժանվելուց հետո (13-րդ դարում) Ջենդը դառնում է խան Ջոչիի կենտրոնակայանը։

Այս հնաքաղաքը կոչվում է **Ժանկալա**, այն գտնվում է Ժանադարյայի աջ ափին, ներկայիս Ղազախստանի Հանրապետության Կզըլ-Օրդա քաղաքից 115 կմ դեպի արևմուտք։ Հնաքաղաքի տարածքը մոտ 40 հեկտար է, այն շրջապատված է բերդապարսպով։ 20-րդ դարում բազմաթիվ արշավներ են իրականացվել քաղաքը գտնելու համար։ 2012 թվականին ղազախ հնագետները հայտնաբերել են ավերակներ, որը նրանք անվանում են պատմական քաղաքի իրական գտնվելու վայրը։

## Ծանոթագրություններ

## Արտաքին հղումներ
* 

Կատեգորիա:11-րդ դարի հիմնադրումներ
Կատեգորիա:Ղազախստանի պատմություն
Թմրանյութ (այլ կիրառումներ)

**Թմրանյութ **, կարող է վերաբերել՝
* Թմրանյութ - թմրամիջոց, նյութ, որն առաջացնում է ընդարմացում, կոմա կամ անզգայացում՝ ցավազրկում, ցավերի նկատմամբ անզգայություն,
* «Թմրանյութ» - 2015 թվականին ռեժիսոր Ռիկ Ֆամույֆայի նկարահանած ամերիկյան ֆիլմ։
Միայն երեք գիշեր

**«Միայն երեք գիշեր»** (), խորհրդային ֆիլմ, որը նկարահանել է սցենարիստ, կինոռեժիսոր, օպերատոր Գաբրիել Եղիազարովը 1969 թվականին Ալեքսանդր Բորշչագովսկու «Գիշերը» պատմվածքի հիման վրա։

Նկարահանումների ավարտից գրեթե անմիջապես հետո ֆիլմը «դրվել է դարակը»  և մնացել երկար տարիներ։ 1988 թվականին ֆիլմը վերականգնվել է, իսկ նրա պրեմիերան տեղի է ունեցել 1989 թվականի մայիսին, երբ ռեժիսորն այլևս ողջ չէր։

## Սյուժե
Բաբինո գյուղում երեխայի և մոր հետ ապրում է Լյուբան։ Նրա ամուսինը զոհվել է պատերազմում։ Մի անգամ գյուղ է գալիս Նիկոլայը, որը հիվանդացած կինոմեխանիկի փոխարեն տեղի բնակիչների համար «Ջազում միայն աղջիկներն են» ֆիլմով կինոժապավեն է բերում՝ ցուցադրելով այն տեղական կինոթատրոնում։ Նիկոլային տանը սպասում է երիտասարդ հղի կինը։ Ֆիլմը ցուցադրելուց հետո Նիկոլայը պատրաստվում է տուն գնալ, բայց ճանապարհին հանդիպում է Լյուբային։ Նախկինում նրանք սիրել են միմյանց, բայց բաժանվել են։ Իսկ ներկայում զգացողությունները նոր ուժով են արթնանում։ Նիկոլայն ստիպված է ծանր ընտրություն  կատարել կնոջ և կրկին արթնացած հին սիրո միջև։

## Դերերում
* Վալերի Կոզինեց – *Նիկոլայ
* Նինա Գուլյաևա – *Լյուբա Երմակովա
* Վլադիմիր Վորոբեյ – *Ստեպան
* Վերա Կուզնեցովա – *Լյուբայի մայրը
* Նիկոլայ Գրինկո – *Սերաֆիմ
* Իրինա Կորոտկովա – *Կատյա
* Լյուբով Սոկոլով – *Կատյայի մայրը
* Ալեքսեյ Գլազիրին – *Կատյայի հայրը
* Օլեգ Եֆրեմով – *Խվորոստին Իվան Պետրովիչ
* Նիկոլայ Սմորչկով – *ավտովարորդ
* Ելիզավետա Նիկիշչիխինա
* Սերգեյ Կալինին
* Տատյանա Վոկաչ (Բիզյաևա )

## Նկարահանող խումբ
* Սցենարի հեղինակ՝ Ալեքսանդր Բորշչագովսկի
* Օպերատոր՝ Նիկոլայ Նեմոլյաև
* Կոմպոզիտոր՝ Իսահակ Շվարց

## Քննադատություն
Կինոքննադատ Նեա Զորկայան «Սովետսկի էկրան» հանդեսում գրել է․

Սկսեմ լուսավոր նոտայով, թեև ուրախ եմ, որ այս ֆիլմի թողարկման ուրախությանը խառնվում է դառնությունը՝ «Միայն երեք գիշեր»։ Նրա բեմադրիչը՝ հայտնի վարպետ Գաբրիել Եղիազարովն է՝ համեստ մարդ, այդպես էլ չի հասցրել կենդանության օրոք էկրաններին տեսնել իր այս ֆիլմը, որը նկարահանվել է շատ տարիներ առաջ Ալեքսանդր Բորշչագովսկու սցենարով և դրվել չարաբաստիկ «դարակին», այսինքն՝ հայտնվել արգելանքի տակ։ «Ինչի՞ համար»,- կհարցնի այսօրվա երիտասարդ հանդիսատեսը, որը չի վերապրել այդ ժամանակները։ Ինչով կարող էր վախեցնել երկու մարդու՝ գյուղական կինոմեխանիկի և օրինակելի կոլտնտեսուհու (նա գեղեցիկ կին է, դեռահաս տղայի մայրը)՝ պատմվածքի նման փոքրիկ դժվարին սիրո պատմությունը։ Այն սուտ ճգնավորների՞ն է ցնցել անհաղթահարելի զգացմունքի ցուցադրությամբ, չորս մարդու դրամայով, որի մասին պատմվում է էկրանից անկեղծորեն, քնքշորեն ու ողջախոհորեն։ Ինչո՞վ և ո՞ւմ չգոհացրեց այդ վաղ էկրանային «գյուղական արձակը», «Նախագահի», «Ասյա Կլյաչինայի պատմության...», շուկշինյան ֆիլմերի ժամանակակիցը։ Բայց հիմա էլ կինոարվեստը սիրող հանդիսատեսը կգնահատի զգացմունքների իսկությունը, Նինա Գուլյաևայի խաղը, գործողության քնարական մթնոլորտը։

## Ծանոթագրություններ

## Գրականություն
* 
* 

## Արտաքին հղումներ
* 

Կատեգորիա:1960-ականների ռուսերեն ֆիլմեր
Կատեգորիա:1969 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Ծուղակ (ֆիլմ, 1966)

**«Ծուղակ»** (), խորհրդային կարճամետրաժ ռազմական ֆիլմ, որը նկարահանել է ռեժիսոր Լեոնիդ Մարտինյուկը Վասիլ Բիկովի համանուն վեպի հիման վրա։

## Սյուժե
Ավտոմատավորների վաշտը առջև խնդիր է դրվել գրավել բարձրությունը։ Դասակներից մեկի հրամանատարը՝ երիտասարդ լեյտենանտ Կլիմչենկոն վիրավորվել է հարձակման ժամանակ և գերի է ընկնում։ Գերմանացիների համար աշխատող Չեռնովն ապարդյուն փորձում են նրան դավաճանության դրդել, որպեսզի նա բարձրախոսով դիմի իր դասակի մարտիկներին՝ կոչ անելով գերի հանձնվել։ Կլիմչենկոն հրաժարվում է, այդ ժամանակ Չերնովը սադրանքի պլան է մշակում։ Լեյտենանտի դաշտային պայուսակից վերցնելով մարտիկների ցուցակը՝ Չեռնովը Կլիմչենկոյի անունից դիմում է նրանց, ապա նրան թողնում է գնալ նրանց մոտ՝ լիակատար վստահությամբ, որ Կլիմչենկոյի վրա պետք է կրակեն իր ընկերները, և դա կարող է խաթարել Կարմիր բանակի մարտական ոգին։ Սակայն վաշտի հրամանատար կապիտան Օռլովեցը, հավատալով լեյտենանտին, թույլ չի տալիս նրան ձերբակալել և ուղարկում է իր դասակի մոտ՝ ղեկավարելու նոր հարձակումը։

## Դերերում
* Յուրի Կուզմենկով - Կլիմչենկո
* Դանիել Նետրեբին - Օռլովեց
* Իգոր Կոմարով - Շվարց-Չեռնով
* Թադեուշ Կին - Կամինսկի
* Վլադիմիր Պոնոչևնի
* Զինաիդա Սորոչինսկայա - էպիզոդ

## Նկարահանող խումբ
* Ռեժիսոր՝ Լեոնիդ Մարտինյուկ
* Սցենարի հեղինակներ՝ Վասիլ Բիկով, Լեոնիդ Մարտինյուկ
* Օպերատոր՝ Վիտալի Նիկոլաև
* Նկարիչ՝ Յուրի Բուլիչև
* Կոմպոզիտոր՝ Յուրի Սաուլսկի

## Ծանոթագրություններ

## Արտաքին հղումներ
* Фильмы по произведениям Василя Быкова. Справка. (РИА Новости).
* Сяргей Шапран. «Кіно — мастацтва калектыўнае…» Драматычны кінадраматургічны лёс Васіля Быкава. — Дзеяслоў. — № 53. (об истории создания фильма).

Կատեգորիա:Խորհրդային ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Ֆիլմեր Հայրենական մեծ պատերազմի մասին
Կատեգորիա:1966 ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային դրամա ֆիլմեր
Կատեգորիա:Բնօրինակում անաղբյուր հոդվածներ
Չաղրի բեկ

**Չաղրի բեկ** (նաև՝ **Դաուդ Չաղրի բեկ**, լրիվ անունը՝ **Դաուդ Չաղրի բեկ իբն Միքաիլ Սելջուկ**, , , ), սելջուկյան զորավար, Սելջուկյան տերության երկու հիմնադիրներից մեկը (Տուղրիլ բեկի հետ միասին), օղուզա-թուրքոմանական քընըք ցեղի առաջնորդ Միքայիլի որդին, Սելջուկի թոռը, Սելջուկյան տերության սուլթան Տուղրիլ բեկի ավագ եղբայրը և գործակիցը։

## Կենսագրություն
[thumb|200px|[Դանդանականի ճակատամարտը (1040)]]
Չաղրի բեկը (նրա անունը միջնադարյան թուրքմեներենից թարգմանաբար նշանակում է «բազե»), ինչպես իր կրտսեր եղբայր Տուղրիլը, ծնվել է Կենտրոնական Ասիայի տափաստաններում, Խորասանի շրջանում, որը պատկանում էր Ղազնևիների սուլթանությանը։ Ղազնիի տիրակալների հետ հակամարտությունը ստիպեց նրանց ցեղին թողնել Խորասանն ու գնալ Մերվի շրջան։ Մեծանալով, Տուղրիլն ու Չաղրին իրենց հորից՝ Միքայիլ բեկից ժառանգություն են ստացել քընըք ցեղի ղեկավարումը։ Ժամանակի ընթացքում, իրենց շուրջը համախմբելով օղուզական բոլոր ցեղերին, նրանք վճռական հարձակում սկսեցին Ղազնիի սուլթանության դեմ։ 1040 թվականին Դանդանականի ճակատամարտում սելջուկյան բանակը Չաղրի բեկի գլխավորությամբ վճռական հաղթանակ տարավ սուլթան Մասուդի նկատմամբ։ Դրանից հետո սելջուկները սուլթան Տուղրիլի և Խորասանի տիրակալ Չաղրիի գլխավորությամբ մեկը մյուսի հետևից գրավեցին ներկայիս Իրանի, Աֆղանստանի, Իրաքի, Հայկական լեռնաշխարհի, Հարավային Կովկասի և Մերձավոր Արևելքի մնացած բոլոր շրջանները։

Մահացել է 1060 թվականին Խորասանի Սերասխ քաղաքում, նրա կրտսեր որդին՝ Ալփ-Արսլանը, 1063 թվականին դառնում է սելջուկյան տերության երկրորդ սուլթանը։
Ափեր մառախուղի մեջ

«**Ափեր մառախուղի մեջ**» (), խորհրդային ֆիլմ, որը նկարահանել է ռեժիսոր Յուլիա Կարասիկը 1985 թվականին։ «Մոսֆիլմի» (ԽՍՀՄ) և «Բոյանա» ստուդիայի (Բուլղարիա)  համատեղ արտադրություն է։

## Սյուժե
1921 թվականի աշուն։ Ղրիմում ջախջախված Վրանգելի բանակի երեսուն հազար ռուս զինվորներ ու սպաներ ապաստան են գտել Բուլղարիայում։ Բարոն Պ. Ն. Վրանգելը (Օլյալին) ընդունում է գեներալ Ա. Պ. Կուտեպովի զեկույցը (Շչերբակով) զորամասերի վերաբաշխման հաջող ավարտի մասին։ Տեղի են ունենում Սպիտակ շարժման պարտության հետ չհաշտված առաջնորդների՝ Վրանգելի, գեներալ Պ. Ն. Շատիլովի, հակահետախուզության գնդապետ Պ. Տ. Սամոխվալովի գաղտնի խորհրդակցություններ Անտանտի ներկայացուցիչների հետ, որոնց թվում են անգլիացի և ֆրանսիացի սպաներ, ինչպես նաև բրիտանացի հետախույզ և արկածախնդիրներ Սիդնեյ Ռեյլին (Յուրսկի)։ Այդ հանդիպումներում քննարկվում են Ռուսաստանում հաղթած բոլշևիզմի հետագա դիմադրության հարցերը։

Նման քաղաքական իրողությունների ֆոնին ֆիլմը պատմում է սպիտակգվարդիական գնդապետ Սերգեյ Եգորևի (Անատոլի Կուզնեցով) ճակատագրի մասին, որը Թուրքիայի տարածքով փախել էր Բուլղարիա որդու և դստեր հետ։ Նրա կինը և կրտսեր դուստրը, որոնք մնացել են Սևաստոպոլում, ապաստան են գտել Դմիտրի Շելոպուգինի (Լեոնիդ Ֆիլատով) ընտանիքում։ Հանգամանքների բերումով՝ բոլշևիկ Շելոպուգինն ուղարկվել է Բուլղարիա՝ ռուս զինվորների շրջանում քարոզչական աշխատանքի համար։

## Դերերում
* Անատոլի Կուզնեցով – *գնդապետ Սերգեյ Եգորև
* [[Լեոնիդ Ֆիլատով]] – *Դմիտրի Շելոպուգին
* Իրինա Կուպչենկո – *Թամարա Սկարժինսկայա
* Լյուբով Վիրոլայնեն – *Աննա Եգորևա
* Նիկոլայ Օլյալին – *[[Պյոտր Վրանգել]]
* Պյոտր Շչերբակով – *գեներալ Կուտեպով
* Ալեքսեյ Ժարկով – *գնդապետ Սամոխվալով
* Ստեֆան Դանաիլով – *կապիտան Ստոյչև
* Սերգեյ Յուրսկի – *Սիդնեյ Ռեյլի
* Բորիս Շչերբակով – *Կոնստանտին Գալիցկի
* Լև Պոլյակով – *Ակուլինիչև
* Լյուբոմիր Մլադենով – *Բորիս III թագավոր
* Պյոտր Գյուրով – *գնդապետ Վիլկով
* Վալերի Բաբյատինսկի – *Ավդեև
* Միխայիլ Պոգորժելսկի – *Վիկենտի Իլարիոնովիչ
* Բորիս Տոկարև – *Վորոնով
* Լյուբոմիր Դիմիտրով – *Կալֆով
* Դմիտրի Մատվեև – *պորուչիկ Նազարով
* Գալինա Մակարովա – ''Ավդոտյա Եֆիմովնա

## Ծանոթագրություններ

## Արտաքին հղումներ
* «Ափերը մառախուղի մեջ» ֆիլմը «Кино-Театр.ру» կայքում

Կատեգորիա:1980-ականների ռուսերեն ֆիլմեր
Կատեգորիա:1986 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Բուլղարական ֆիլմեր
Կատեգորիա:Բուլղարերեն ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային ֆիլմեր
Կատեգորիա:Ռուսական ռազմական ֆիլմեր
Կատեգորիա:Ֆիլմեր, որոնց գործողությունները տեղի են ունենում 1920-ականներին
Լ’Ռեն Սքոթ

**Լ’Ռեն Սքոթ** (), իրական անուն՝ **Լուեն Բամբրո**  (, ), ամերիկացի տարազների դիզայներ և ոճաբան։

## Կենսագրություն
Լ’Ռեն Սքոթը ծնվել է 1964 թվականի ապրիլի 28-ին  և դաստիարակվել է խնամատար մորմոն ծնողների ընտանիքում՝ Ռոեում (ԱՄՆ)։

## Կարիերա
Լ’Ռենը պատանեկության տարիներին մոդել է աշխատել Փարիզում։ 1990-ական թվականների սկզբին Սքոթը տեղափոխվել է Կալիֆոռնիա, որտեղ դարձել է ոճաբան և դիզայներ։ Նա տարազներ է ստեղծել այնպիսի ֆիլմերի համար, ինչպիսիք են՝ «Լայն փակված աչքերով» (1999) «Օուշենի տասներեք ընկերները» (2007)։ Նաև եղել է «Pirelli» օրացույցի գեղարվեստական տնօրենը։ Կյանքի վերջին տարիներին հագուստի հավաքածուներ է թողարկել «L’Wren Scott» ապրանքանիշի ներքո, որը ստեղծվել է 2006 թվականին։ Նրա հագուստները բազմիցս կրել են Անջելինա Ջոլին, Սառա Ջեսիկա Փարկերը, Էմի Ադամսը, և Նիկոլ Քիդմանը, այդ թվում՝ «Օսկար» կինոմրցանակաբաշխության ժամանակ։ Մահից որոշ ժամանակ առաջ հավաքածու է թողարկել «Banana Republic» ապրանքանիշի հետ։ 2014 թվականի փետրվարին նա չեղյալ է հայտարարել իր ցուցադրությունը Լոնդոնի նորաձևության շաբաթում։

## Անձնական կյանք
1992-1996 թվականներին Լ’Ռենը ամուսնացած է եղել անշարժ գույք ոլորտի ձեռնարկատեր Էնթոնի Բլեյք Բրենդի հետ։

2001 թվականից մինչև մահ Լ’Ռենը ապրել է երաժիշտ Միք Ջագերի հետ։

## Մահը
2014 թվականի մարտի 17-ին Լ’Ռենը հաղորդագրություն է ուղարկել իր ընթերակային՝ խնդրելով գալ իր բնակարան և դուռը բացել իր բանալիով։ Ընթերական գալով՝ 49-ամյա Սքոթին գտել է դռան բռնակից շարֆով կախված և փրկարարական ծառայություն է կանչել։ Հաղորդվում է, որ նա ինքնասպանություն է գործել․ տարվում է հետաքննություն, հայտնվում է, որ նա ինքնասպանությունը կապված է եղել  է բիզնեսում ունեցած խնդիրների հետ՝ հնարավոր է՝ պարտքերի։ Նրա կենակիցը հերքել է այն լուրերը, որ մահից որոշ ժամանակ առաջ նրանց հարաբերություններում խնդիրներ են եղել։

## Ծանոթագրություններ

## Արտաքին հղումներ
* Официальный сайт Л’Рен Скотт
* 

Կատեգորիա:21-րդ դարի ամերիկացիներ
Կատեգորիա:Ամերիկացի մոդելներ
Ծովային օձեր

**Ծովային օձեր** (), թունավոր օձերի ընտանիք, ասպիդների ենթաընտանիքի, հայտնի է մոտ 199 տեսակ։

Մարմնի երկարությունը՝ մինչև 2,7 մ, իրանը կողքերից տափակացած է, պոչը՝ լաստաձև։ Գլուխը փոքր է՝ խոշոր վահանիկներով պատված։ Քթանցքերը ծածկված են փականներով, որոնք արգելում են ջրի մուտքը դեպի քթի խոռոչը։ Բերանի խոռոչի լորձաթաղանթը հարուստ է արյունատար անոթներով և ընդունակ է կլանել ջրում լուծված թթվածինը։ Դա թույլ է տալիս ծովային օձերին երկար ժամանակ մնալ ջրի տակ։ Ծովային օձերն ունեն թունավոր զույգ ատամներ, որոնք տեղադրված են վերծնոտային ոսկրի առջևի եզրին։ Թույնը օժտված է մեծ տոքսիկականությամբ։

Ծովային օձերը սնվում են ձկներով, մի մասը՝ ձկնկիթով։ Հիմնականում կենդանածին են, կան նաև ձվակենդանածին և ձվածին տեսակներ։ Հայտնի է 16 սեռ, մոտ 50 տեսակ՝ տարածված Հնդկական և Խաղաղ օվկիանոսների արևադարձային ջրերում։

Տեսակների մեծ մասի երկարությունը կազմում է 1.2-1.4 մ, կան տեսակներ որոնց երկարությունը ավելի քան 2.5 մ է (*[[Hydrophis cyanocinctus]]*, *[[Hydrophis spiralis]]*): Սովորաբար արուները մեծ են էգերից, օձերի քաշը կախված է տեսակից, սեռից և սննդից։

Չնայած հզոր թունային ապարատին, ծովային օձերի թույնը շատ վնասակար չէ մարդու համար։  Ամենաթունավոր տեսակը համարվում է *[[Aipysurus duboisii]]*, որը Մակքոյի Տայպանից և ցանցավոր մոխրագույն օձից հետո համարվում է 3-րդ ամենաթունավոր օձատեսակը։

## Ցեղեր
Ենթաընտանիքին են պատկանում հետևալ ցեղերը։

* *[[Acalyptophis]]*
* *[[Aipysurus]]*
* *[[Antaioserpens]]*
* *[[Aspidomorphus]]*
* *[[Austrelaps]]*
* *[[Brachyurophis]]*
* *[[Cacophis]]*
* *[[Cryptophis]]*
* *[[Chitulia]]*
* *[[Demansia]]*
* *[[Denisonia]]*
* *[[Drysdalia]]*
* *[[Echiopsis]]*
* *[[Elapognathus]]*
* *[[Emydocephalus]]*
* *[[Ephalophis]]*
* *[[Furina]]*
* *[[Hemiaspis]]*
* *[[Hoplocephalus]]*
* *[[Hydrelaps]]*
* *[[Hydrophis]]*
* *[[Loveridgelaps]]*
* *[[Micropechis]]*
* *[[Neelaps]]*
* *[[Notechis]]*
* *[[Ogmodon]]*
* *[[Oxyuranus]]*
* *[[Parahydrophis]]*
* *[[Parapistocalamus]]*
* *[[Paroplocephalus]]*
* *[[Pseudechis]]*
* *[[Pseudonaja]]*
* *[[Rhinoplocephalus]]*
* *[[Salomonelaps]]*
* *[[Simoselaps]]*
* *[[Suta]]*
* *[[Toxicocalamus]]*
* *[[Tropidechis]]*
* *[[Vermicella]]*

## Պատկերներ

Պատկեր:Brachyurophissemifasciatuseuakettle.jpg|
Պատկեր:Hydrophis belcheri - journal.pone.0027373.g005.png|
Պատկեր:Pseudonaja.jpg|
Պատկեր:Pelamis platura, Costa Rica.jpg|


## Ծանոթագրություններ

Կատեգորիա:Կենդանիներ այբբենական կարգով
Կատեգորիա:Ծովային օձեր
Կատեգորիա:Թունավոր կենդանիներ
Միշել Պետրոսյան

**Միշել Պետրոսյան** (,), դասական երաժշտության ֆրանսահայ կոմպոզիտոր։

## Կենսագրություն
Միշել Պետրոսյանը ծնվել է Երևանում։ Սկզբում սովորել է թավջութակ և կիթառ, այնուհետև կոմպոզիցիա է ուսանել Փարիզի ազգային երաժշտության և պարի բարձրագույն կոնսերվատորիայում, որն ավարտել է 2001 թվականին։ Եգիպտացի հարվածային Գադ Հեշամի հետ դուետով ելույթներ է ունեցել կիթառով, իսկ 1998 թվականին Ժերոմ Կոմբիեի հետ հիմնել է «Cairn» ժամանակակից երաժշտության անսամբլը, որը կազմված է կոնսերվատորիայի նրա ընկերներից։ 2013 թվականի մայիսի դրությամբ ամերիկացի լիբրետիստ Լեսլի Դանթոն-Դաուների հետ աշխատել է օպերայի վրա։

Նա նաև հետաքրքրված է բանասիրությամբ ու հին լեզուներով և սովորել է հին եբրայերեն, ուգարիտերեն, արամեերեն, աքքադերեն, հին հունարեն և գրաբար հայերեն *École des langues et des civilizations de l'Orient ancien* դպրոցում (Փարիզի Կաթոլիկ համալսարանի մաս) և Սորբոնում, որտեղ նա ստացել է մագիստրոսի կոչում։

2012 թվականին Պետրոսյանն արժանացել է Եղիսաբեթ թագուհու կոմպոզիտորական մրցանակին։ Դաշնամուրի և նվագախմբի համար նրա *In the Wake of Ea* կոնցերտը, որը ոգեշնչված է հին լեզուների նկատմամբ նրա հետաքրքրությամբ, 2013 թվականի մայիսի 27-ից (համաշխարհային պրեմիերա) մինչև հունիսի 1-ը հնչել է Բրյուսելի Գեղարվեստի կենտրոնում՝ դաշնամուրի մրցույթի եզրափակիչի տասներկու մասնակիցների և Բելգիայի ազգային նվագախմբի (Մարին Ալսոպի ղեկավարությամբ) կատարմամբ։

## Ընտրված աշխատանքներ

### Մենակատարի համար

* *Overcoming Trakart*, for cello
* *La lutte ardente du vert et de l'or*, for piano
* *Manuela with the broken finger*, for clarinet

### Համույթի համար

* *Feu pale*, for 6 instruments
* *Autel des parfums*, for 9 instruments

### Ձայնի համար

* *Le miroir et le masque*, three melodies for voice and instrumental ensemble

: "Huitan"
: "Rose sombre"
: "Lysanxia"

* *En Ein Anéin*, for soprano and recorder

### Նվագախմբի համար

* *Iris lunaire*, for choir and orchestra
* *Château du double de Ptah*
* *Epiphaneia*, for six singers and orchestra
* *Sur la surface de l'abîme*, for string orchestra
* *In the wake of Ea*, for piano and orchestra

## Ծանոթագրություններ

Կատեգորիա:Ֆրանսիացիներ հայկական սերմամբ
Կատեգորիա:Ապրող անձինք
Կատեգորիա:Ֆրանսահայ կոմպոզիտորներ
Կատեգորիա:Ֆրանսահայ երաժիշտներ
Գարրի Թադևոսյան

**Գարրի Աշոտի Թադևոսյան** (), հայազգի աբխազ երաժիշտ, թավջութակահար, Աբխազական ԻԽՍՀ վաստակավոր արտիստ (1990)։

## Կենսագրություն
Գարրի Թադևոսյանը ծնվել է 1935 թվականի օգոստոսի 30-ին, Երևանում։ 1962 թվականին ավարտել է Երևանի Կոմիտասի անվան պետական կոնսերվատորիայի լարային (թավջութակ) բաժինը և սկսել դասավանդել Սուխումի երաժշտական ուսումնարանում։

1968 թվականին ընդունվել է Աբխազիայի պետական սիմֆոնիկ նվագախմբի թավջութակի խմբի կոնցերտմայստեր և այնտեղ աշխատել ավելի քան քառասուն տարի։ 1970-ականներին ելույթ է ունեցել Վլադիմիր Կալիտին (ջութակ), Գարրի Թադևոսյան (թավջութակ), Անատոլի Գելբակ (դաշնամուր) գործիքային տրիոյի կազմում, ինչպես նաև վոկալ մենակատարներ Լյուդմիլա Լոգուայի (սոպրանո) և Բորիս Ամիչբայի (տենոր) հետ։

Որպես մենակատար-գործիքավորող 1995-2013 թվականներին աշխատել է Աբխազիայի Ռաժդեն Գումբայի անվան պետական ֆիլհարմոնիայում՝ ակտիվորեն մասնակցելով պետական միջոցառումներին և փառատոներին, հանդես գալով մենահամերգներով և անսամբլում այլ երաժիշտների հետ, 1990-ականների կեսերից Նինել Բժանիայի հետ (դաշնամուր) դուետով։

1997-2011 թվականներին եղել է Աբխազիայի պետական ֆիլհարմոնիայի մենակատարների կողմից ստեղծված «Ավե Մարիա» կամերային խմբի մենակատար և պարբերաբար ելույթ ունեցել Պիցունդայի մայր տաճարի երգեհոնային դահլիճում։

Մահացել է 2016 թվականի մարտի 10-ին։

## Մրցանակներ
* Աբխազական ԻԽՍՀ վաստակավոր արտիստ (1990),
* «Աղձ-Աբշա» III աստիճանի շքանշան (2005, Աբխազիայի Նախագահի հրամանագիր «Մշակույթի և արվեստի զարգացման գործում հայրենիքին մատուցած ծառայությունների համար»)։

## Ծանոթագրություններ

Կատեգորիա:Հայ թավջութակահարներ
Կատեգորիա:Վրացի թավջութակահարներ
Արման Նազարյան

**Արման Հրանտի Նազարյան** (), հայ լեզվաբան-ռոմանագետ։ Բանասիրական գիտությունների դոկտոր (1980), պրոֆեսոր (1984)։

## Կենսագրություն
Արման Նազարյանը ծնվել է 1928 թվականի հունիսի 16-ին, Պլովդիվում (Բուլղարիա)։ 1946 թվականին հայրենադարձել է։ 1950 թվականին ավարտել է Երևանի ռուսաց և օօտար լեզուների մանկավարժական ինստիտուտը։ 1966-1983 թվականներին եղել է Մոսկվայի Պ. Լումումբայի անվան համալսարանի, 1983-1998 թվականներին՝ Երևանի պետական համալսարան, 1998 թվականից՝ ԵՊԼՀ դասախոս, 1987-1993 թվականներին, միաժամանակ՝ ԵՊՀ ռոմանական բանասիրության ամբիոնի վարիչ։

Զբաղվել է ֆրանսերենի և ընդհանուր դարձվածաբանության հարցերով («Ֆրանսերեն դարձվածաբանության զարգացման պատմություն», ռուսերեն, 1981, «Արդի ֆրանսերեն լեզվի դարձվածաբանություն», ռուսերեն, 1987, «Լեզվաբանական տերմինների ֆրանսերեն-հայերեն-ռուսերեն ուսումնական բառարան», 1993, «Ֆրանսիական առածներ և ասացվածքներ», 1994, «Ֆրանսերենի համեմատությունների դարձվածքները», 1997)։ Հեղինակ է բառարանների («Անգլիական առածների և ասացվածքների պատկերազարդ բառարան», 1999, «Անգլերեն դարձվածքների ուսումնական համառոտ բառարան», 2000) և ուսումնական ձեռնարկի («Թարգմանաբանական ուսումնական ձեռնարկ», 2000, համահեղինակ)։

## Աշխատություններ
* Ֆրանսերեն դարձվածաբանության զարգացման պատմություն, ռուսերեն, 1981։
* Արդի ֆրանսերեն լեզվի դարձվածաբանություն», ռուսերեն, 1987։
* Լեզվաբանական տերմինների ֆրանսերեն-հայերեն-ռուսերեն ուսումնական բառարան, 1993։
* Ֆրանսիական առածներ և ասացվածքներ, 1994։
* Ֆրանսերենի համեմատությունների դարձվածքները, 1997։
* Անգլիական առածների և ասացվածքների պատկերազարդ բառարան, 1999։
* Անգլերեն դարձվածքների ուսումնական համառոտ բառարան, 2000։
* Թարգմանաբանական ուսումնական ձեռնարկ, 2000 (համահեղինակ)։

## Ծանոթագրություններ

Կատեգորիա:Հայ լեզվաբաններ
Կատեգորիա:Բանասիրական գիտությունների դոկտորներ
Կատեգորիա:Հայ պրոֆեսորներ
Մարաթուկ (այլ կիրառումներ)

**Մարաթուկ** անունը կարող է վերաբերել՝
* Մարաթուկ՝ գյուղ Արցախի Հանրապետության Քաշաթաղի շրջանում (գտնվում է Ադրբեջանի զինված ուժերի վերահսկողության ներքո),
* Մարաթուկ՝ լեռ Սասունում, ներկայիս Թուրքիայի Հանրապետության Սիիրթի և Բաթմանի մարզերի տարածքում
Խոսե Բադեմյան

**Խոսե Բադեմյան Օրչանյան** (, ), հայկական ծագմամբ ուրուգվայցի շախմատիստ, ՖԻԴԵ-ի վարպետ։

1976 թվականի Ուրուգվայի չեմպիոն։ 1974 թվականի Ուրուգվայի առաջնության արծաթե մեդալակիր։ 1987 թվականի Ուրուգվայի առաջնության բրոնզե մեդալակիր։

1974, 1976, 1978 և 1986 թվականներին Ուրուգվայի հավաքականի կազմում չորս շախմատային օլիմպիադաների, 1987 թվականի Պանամերիկյան թիմային առաջնության, 1954 թվականի ԽՍՀՄ հավաքականի հետ մրցախաղի մասնակից։

Մար դել Պլատայի բաց մրցաշարերի բազմակի մասնակից։

## Մարզական արդյունքներ

## Ծանոթագրություններ

## Արտաքին հղումներ
* Партии Х. Бадемяна в базе Chessgames
* Личная карточка Х. Бадемяна на сайте 365Chess

Կատեգորիա:Շախմատային օլիմպիադաների մասնակիցներ
Կատեգորիա:Շախմատիստներ այբբենական կարգով
Կատեգորիա:Ուրուգվայցի շախմատիստներ
Լիա Սալամա

**Հալա Սալամա** (), հայտնի է որպես **Լիա Սալամա** (, ), ծագումով լիբանանցի, հայկական արմատներով ֆրանսիացի լրագրող։

## Վաղ կյանք
Հալա Սալաման Լիբանանի մշակույթի նախկին նախարար և ՄԱԿ-ի գլխավոր քարտուղար Քոֆի Անանի նախկին հատուկ խորհրդական Ղասան Սալամաի դուստրն է։ Նրա մայրը՝ հայազգի Մերի Պողոսյանը, ադամանդագործներ Ժան և Ալբերտ Պողոսյանների քույրն է։ Նա ընտանիքի հետ փախել է Լիբանանում տեղի ունեցած պատերազմից, 5 տարեկանում հաստատվել է Փարիզում և 11 տարեկանում ստացել ֆրանսիական քաղաքացիություն։

Լիա Սալաման իրավաբանություն է սովորել Պարթենոն-Ասաս համալսարանում և Քաղաքական հետազոտությունների ինստիտուտում։ Նա մեկ տարի անցկացրել է Նյու Յորքի համալսարանում, որտեղ վիրավորվել է սեպտեմբերի 11-ի ահաբեկչական հարձակումների ժամանակ։

## Կարիերա
Սալաման իր կարիերան Ժան-Պիեռ Էլկաբախի հետ սկսել է որպես պրակտիկանտ *La Chaîne parlementaire* հեռուստաալիքում։ 2006 թվականի սեպտեմբերին նա սկսել է աշխատել ֆրանսիական նորաստեղծ միջազգային լրատվական France 24 հեռուստաալիքում։

Սալաման միացել է *i>Télé-*ին 2010 թվականի վերջին և քաղաքական շոու վարել 2012 թվականի Ֆրանսիայի նախագահական ընտրությունների համատեքստում։ 2011 թվականի սեպտեմբերից սկսած՝ նա Մարկ Ֆովելի հետ վարում էր երեկոյան լուրերը, իսկ 2012 թվականի սեպտեմբերին՝ քաղաքական բանավեճի հաղորդաշար։ Հաջորդ տարի նա որպես մեկնաբան Էրիկ Զեմուրի և Նիկոլաս Դոմենախի հետ վարել է *Ça se dispute* բանավեճը։

2014 թվականի օգոստոսին Սալաման փոխարինել է Նատաշա Պոլոնիին մեկնաբանների դուետում, որը ստեղծվել էր Այմերիկ Կարոնի հետ, այնուհետև Յան Մոյսի հետ վարել է Լորան Ռուկիեի «*On n'est pas couché»* շոուն, որը հեռարձակվել է France 2-ով։ 2016 թվականի մայիսին նա հայտարարել է, որ 2016 թվականի սեպտեմբերից Դավիդ Պույադասի հետ սկսելու է վարել քաղաքական շոու 2017 թվականի Ֆրանսիայի նախագահական ընտրությունների համատեքստում։

2014 թվականի օգոստոսից Սալաման վարում է առավոտյան 7:50 հարցազրույցը *[[France Inter]]*-ի առավոտյան շոուում։ 2015 թվականի դեկտեմբերից նա նաև բարձր մակարդակի հարցազրույցներ է անցկացրել *[[GQ (ամսագիր)|GQ]]-*ի ֆրանսիական հրատարակության համար։

2016 թվականի ապրիլի 14-ին, երբ Դավիդ Պույադասի հետ հարցազրույց էր վերցրել նախագահ Ֆրանսուա Օլանդից «*Dialogues citoyens* on France 2» հաղորդաշարում, Լիա Սալաման նախագահ Օլանդին, որը փախստականների մասին մեկնաբանություն էր անում, պատասխանել է. «Դուք կատակո՞ւմ եք», ինչը բազմաթիվ արձագանքներ է առաջացրել սոցիալական ցանցերում։

## Մրցանակներ
* «Տարվա կին 2014» ֆրանսիական *[[GQ (ամսագիր)|GQ]]* հրատարակության կողմից
* «2015 թվականի տարվա լավագույն հարցազրույցավար» (Prix Philippe-Caloni)

## Ծանոթագրություններ

Կատեգորիա:Ապրող անձինք
Կատեգորիա:Լիբանանացի կին լրագրողներ
Կատեգորիա:Կին հեռուստալրագրողներ
Կատեգորիա:Նյու Յորքի համալսարանի շրջանավարտներ
Կատեգորիա:Ֆրանսահայ լրագրողներ
Կատեգորիա:լիբանանահայ լրագրողներ
Մակրի Յալոս (դիմոս)

**Մակրի Յալոս** (), համայնք (դիմոս) Հունաստանում, Կրետեի արևելքում։ Մտնում էր Կրետե պերիֆերիայի Լեսիթիոն նոմոսի մեջ։ 2011 թվականից «Կալլիկրատիս» ծրագրի համաձայն այն վերացվել է և որպես համայնքային միավոր մտել Իերապետրա համայնքի մեջ։ 2001 թվականի մարդահամարի տվյալներով բնակչության թիվը կազմել է 4015։ Տարածքը կազմում է 159,229 քառակուսի կիլոմետր։ Խտությունը կազմում է 25,22 մարդ/կմ²։ Վարչական կենտրոնը Կուցուրասն () է, որը գտնվում է Լիբիական ծովի ափին։

Ստեղծվել է 1998 թվականին «Կապոդիստրիա» ծրագրով։

## Վարչական բաժանում
Մակրի Յալոս համայնքը (դիմոս) բաժանվում է 8 համայնքային միավորի.

## Պատկերասրահ

Stavrochorio 08 027.jpg|Ստավրոխորիոն
Koutsouras1.jpg|Կուցուրաս


## Ծանոթագրություններ